Amphictyonia
Amphictyonia (ex verbo Graeco κτίζω = "condere", "exstruere", "habitare" et ἀμφί = "circa / circum") est societas civitatum in Graecia antiqua, Asia Minore et Etruria ad sacra administranda defendendaque. Amphictyoniae primo ad sanctuaria ac oracula defendenda creatae sunt, postea etiam ludos cuilibet deitati dicatos edendos receperunt. Contra militaris civitatum Graecarum societas symmachia vocatur.